Document ID: /roh_data/filtered/Billingualer_Corpus_interleaved-de-rm.jsonl.gz/1361

This is a text translated from German to Rumantsch Grischun.
Regierung setzt sich für den Aufbau und die Ansiedlung des CSEM Forschungszentrums für Nanomedizin in Landquart ein

Der Kanton Graubünden unterstützt die definitive Ansiedlung und den Aufbau eines Forschungszentrums für Nanomedizin in Landquart des Centre Suisse d'Electronique et de Microtechnique SA (CSEM). Gestützt auf das Gesetz über die Förderung der wirtschaftlichen Entwicklung im Kanton Graubünden hat die Regierung dem CSEM Förderbeiträge zugesichert.

Das CSEM mit Sitz in Neuenburg wurde im Jahr 1984 gegründet. Es hat sich von einem Forschungsinstitut der Uhrenindustrie zu einem breit aufgestellten Forschungs- und Entwicklungskonglomerat entwickelt und sich einen starken internationalen Namen, insbesondere in der Überführung von Wissen aus der Grundlagenforschung in die industrielle Umsetzung, geschaffen.

Das von der CSEM geplante Forschungszentrum, das sich speziell mit der Nanomedizin beschäftigt, soll nach der erfolgreichen Testphase nun definitiv in Landquart angesiedelt werden. Vorgesehen ist, dass das Forschungszentrum auch nach der Aufbauphase ab dem Jahr 2012 weitere Unterstützungsleistungen der öffentlichen Hand erhält. Die Regierung geht davon aus, dass die definitive Ansiedlung des Forschungszentrums grossen Nutzen für das gesamte Alpenrheintal und die Region bringen wird. Neben den 35 bis 45 hochqualifizierten Forschungsarbeitsplätzen im Zentrum selbst bildet das Forschungszentrum auch Spitzenkräfte für die regionale Industrie aus und entwickelt innovative Spitzentechnologie vor Ort. Darüber hinaus erhöht die internationale Bekanntheit des CSEM zudem die Chance, dass sich weitere Hightech-Firmen in der Region ansiedeln werden. Unterstützt wird der Aufbau auch von der Regierung des Fürstentums Liechtenstein.

NFA-Umsetzung in Graubünden tritt plangemäss anfangs 2008 in Kraft

Nachdem der Bundesrat sämtliche Erlasse im Zusammenhang mit der Neugestaltung des Finanzausgleichs und der Aufgabenteilung zwischen Bund und Kantonen (NFA) auf den 1. Januar 2008 in Kraft setzt, kann die NFA auch im Kanton Graubünden plangemäss und regelkonform eingeführt und umgesetzt werden. Die Bündner Regierung hat beschlossen, das vom Grossen Rat am 18. April 2007 gutgeheissene Mantelgesetz über die Umsetzung der NFA in Graubünden auf den 1. Januar 2008 in Kraft zu setzen. Die Referendumsfrist ist am 1. August 2007 unbenutzt abgelaufen.

Im Zusammenhang mit der NFA-Umsetzung in Graubünden hat die Regierung zudem sechs Verordnungen neu gefasst oder revidiert. Neu erlassen werden die Verordnung über die Förderung der Integration von erwachsenen Menschen mit Behinderungen sowie die Verordnung über die Sonderschulung. Revidiert werden die Ausführungsbestimmungen zum kantonalen Gesetz über Ergänzungsleistungen, die Ausführungsbestimmungen zum Gesetz über den sozialen Wohnungsbau und die Verbesserung der Wohnverhältnisse im Berggebiet, die Strassenverordnung des Kantons Graubünden sowie die Verordnung über den öffentlichen Verkehr.

Die NFA ist die grösste Föderalismusreform seit Bestehen des Bundesstaates. Der Finanzausgleich wird verstärkt und zahlreiche Aufgaben zwischen dem Bund und den Kantonen werden entflochten. Der Kanton Graubünden erhält deutlich mehr zweckfreie Mittel und damit auch mehr Handlungsspielraum.

Stiftungsrat der Stiftung für Innovation, Entwicklung und Forschung Graubünden gewählt

Als Mitglieder des Stiftungsrates der Stiftung für Innovation, Entwicklung und Forschung Graubünden hat die Regierung Prof. Dr. Roman Boutellier, Oberegg, Bettina Plattner-Gerber, Zuoz, Prof. Dr. Peter Rieder, Greifensee, Dr. Johannes Randegger, Bettingen, sowie Dr. Ruedi Minsch, Tamins, gewählt. Als Präsident des Stiftungsrates wird Prof. Boutellier bestimmt. Er ist Professor für Technologie und Innovation, Departement of Management, Technology and Economics an der ETH Zürich. Die Stiftung, die mit 30 Millionen Franken aus den ausserordentlichen Erträgen der Graubündner Kantonalbank dotiert ist, wird ihre Tätigkeit im Januar 2008 aufnehmen. Die Stiftung bezweckt, im Zusammenwirken mit Unternehmungen der Wirtschaft und anderen Institutionen den Kanton Graubünden als Wirtschafts-, Bildungs- und Forschungsstandort gezielt zu stärken und weiter auszubauen.

Regierung gratuliert erfolgreichen Teilnehmern der Berufsweltmeisterschaft in Japan

Die Bündner Regierung hat den erfolgreichen drei Teilnehmern aus Graubünden der 39. Berufsweltmeisterschaft 2007 in Japan gratuliert. Als Fliesenleger gewann Mirko Tschenett aus Müstair eine Goldmedaille. Eine Auszeichnung "Excellent" erhielten Marco Petschen als Autolackierer aus Trun sowie Diego Poltera im Beruf CNC-Fräsen aus Tinizong. In den Gratulationsschreiben weist die Regierung auf die hervorragenden Leistungen hin, welche das duale Berufsbildungssystem auszeichnen und für die Wirtschaft von grosser Bedeutung sind. Dass auch eine kleine Schule die Anforderungen an eine zeitgemässe Ausbildung erfüllt, beweist das hervorragende Resultat von Mirko Tschenett, welcher die Scuola industriala Val Müstair des Ütil Public Val Müstair (Gemeinnützige Gesellschaft Val Müstair) besucht hat. Diese ist nämlich die kleinste Berufsschule in der Schweiz.

Gesetz über die Berufsbildung und weiterführende Bildungsangebote wird anfangs Jahr in Kraft gesetzt

Das kantonale Gesetz über die Berufsbildung und weiterführende Bildungsangebote wird auf den 1. Januar 2008 in Kraft gesetzt. Dies hat die Bündner Regierung beschlossen. Der Grosse Rat hatte dem Gesetz am 17. April 2007 zugestimmt. Die Frist für das fakultative Referendum ist am 1. August 2007 unbenutzt abgelaufen. Mit dem Gesetz wird die neue Berufsbildungsgesetzgebung des Bundes auf kantonaler Ebene umgesetzt. Der Erlass dient aber auch der Umsetzung der Neugestaltung des Finanzausgleichs und der Aufgabenteilung zwischen Bund und Kantonen (NFA).

Verordnung zur DNA-Profil-Gesetzgebung des Bundes erlassen

Die Bündner Regierung hat eine Verordnung zur DNA-Profil-Gesetzgebung des Bundes erlassen. Diese tritt am 1. Januar 2008 in Kraft. Nötig ist die Verordnung aufgrund des am 1. Januar 2005 in Kraft getretenen Bundesgesetzes über die Verwendung von DNA-Profilen im Strafverfahren und zur Identifizierung von unbekannten oder vermissten Personen. In der Verordnung wird einerseits die kantonale zentrale Meldestelle für Löschungsereignisse von Profilen bestimmt. Diese Aufgabe übernimmt der Kriminaltechnische Dienst der Kantonspolizei Graubünden. Andererseits werden die verantwortlichen Stellen und verfahrensführenden Behörden bezeichnet, welche der zentralen Meldestelle die entsprechenden Löschungsereignisse zu melden haben.

Verordnung zum Einführungsgesetz zur Arbeitsvermittlung und Arbeitslosenversicherung erlassen

Die Bündner Regierung hat eine Verordnung zum Einführungsgesetz zur Arbeitsvermittlung und Arbeitslosenversicherung erlassen. Diese regelt die Zuständigkeiten im Bereich der öffentlichen und privaten Arbeitsvermittlung. Zuständige Amtsstelle ist das Amt für Industrie, Gewerbe und Arbeit. Gleichzeitig hat die Regierung ein neues Reglement der Arbeitslosenkasse erlassen. Das Reglement und die Verordnung treten nach Genehmigung durch den Bund in Kraft.

Regierung lehnt Parlamentarische Initiative für faire Abstimmungskampagnen ab

Die Bündner Regierung lehnt die Parlamentarische Initiative für faire Abstimmungskampagnen ab. Mit der Vorlage für ein "Bundesgesetz über die Mitwirkung der Parteien an der Meinungs- und Willensbildung des Volkes" sollen die gesetzlichen Grundlagen zur Einführung von kostenlosen Sendezeiten für politische Werbespots von politischen Parteien sowie Initiativ- und Referendumskomitees vor den eidgenössischen Abstimmungen geschaffen werden. Wie die Regierung in ihrer Vernehmlassung ausführt, ist sie der Auffassung, dass Fairness in Abstimmungskampagnen nicht gesetzlich vorgeschrieben werden kann.

Verzicht auf die Einführung der allgemeinen Volksinitiative wird befürwortet

Die Bündner Regierung stimmt dem Vorschlag einer Parlamentarischen Initiative zu, auf die Einführung der allgemeinen Volksinitiative zu verzichten. Direktdemokratische Instrumente müssen einfach und transparent ausgestaltet sein, hält die Regierung in ihrer Vernehmlassung fest. Es hat sich gezeigt, dass die vom Bundesrat vorgeschlagene Ausführungsgesetzgebung zur Regelung des Verfahrens bei der allgemeinen Volksinitiative kompliziert, unübersichtlich und somit nicht bürgerfreundlich ist. Da sich das Verfahren auch nicht sinnvoll vereinfachen lässt, ist der Verfassungsauftrag somit nicht umsetzbar. Deshalb ist es konsequent, dass er nun zurückgenommen werden soll.

Aus Gemeinden und Regionen

- Agglomeration Chur: Die durch das Agglomerationsprogramm Chur bedingte Anpassung des kantonalen Richtplans RIP2000 in den Bereichen Siedlung und Verkehr wird beschlossen und für die Behörden des Kantons Graubünden als verbindlich erklärt.

- San Vittore: Der Gemeinde San Vittore wird unter der Voraussetzung der Gesamtfinanzierung an die 2. Etappe der Erschliessung der Industriezone San Vittore ein zinsloses Investitionshilfedarlehen des Bundes von 1'000'000 Franken zugesichert. Der Kanton leistet einen Beitrag von höchstens 168'339 Franken.

- Mesocco: Der Gemeinde Mesocco wird unter der Voraussetzung der Gesamtfinanzierung an den Neubau der Kunsteisbahn Centro sportivo San Bernardino ein zinsloses Investitionshilfedarlehen des Bundes von 460'000 Franken zugesichert. Der Kanton leistet einen Beitrag von maximal 77'436 Franken.

- Vaz/Obervaz: Der Gemeinde Vaz/Obervaz wird an die Erweiterung der Heizanlage Wärmeverbund Dieschen ein zinsloses Investitionshilfedarlehen des Bundes von 440'000 Franken zugesichert. Der Kanton leistet einen Beitrag von höchstens 74'069 Franken.

Kantonsbeiträge an verschiedene Institutionen

- Südostschweiz Radio/TV AG: Der Südostschweiz Radio/TV AG wird an die Verbreitungsinfrastruktur für Radio Grischa ein Beitrag von 326'000 Franken zugesichert. Voraussetzung ist, dass die Gesamtfinanzierung zu Stande kommt und die Konzession des Eidgenössischen Departements für Umwelt, Verkehr, Energie und Kommunikation eingehalten wird sowie dass die betroffenen Projekte vom Bundesamt für Kommunikation bewilligt sind.

- Südostschweiz NewMedia AG: Der Südostschweiz NewMedia AG wird an die Umsetzung der ersten Phase des Kooperationsprojektes "graubuendenTV.com" ein einmaliger Kantonsbeitrag von maximal 69'750 Franken zugesichert. Das Projekt, das eine überbetriebliche Kooperation zwischen Tele Südostschweiz, der Südostschweiz NewMedia AG, Graubünden Ferien, der Hochschule für Technik und Wirtschaft Chur und der Rhätischen Bahn ist, bezweckt die Produktion von multimedialen touristischen Videobeiträgen für die Internet-Tourismusplattform Graubünden.

- Figurentheater Arcas, Chur: Das Figurentheater Arcas, Chur, erhält für sein Jahresprogramm 2008 einen Kantonsbeitrag in der Höhe von 20'000 Franken.

- Rechtsquellenband "Zehngerichtenbund": Der Rechtsquellenstiftung des Schweizerischen Juristenvereins wird für die Drucklegung des Rechtsquellenbandes "Zehngerichtenbund" ein Beitrag von 10'000 Franken zugesprochen.

Strassenprojekte

Die Regierung hat insgesamt 665'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Erhöhung Tunnelsicherheit Tunnel Isla Bella

- Rechtsrheinische Oberländerstrasse: Baumeisterarbeiten Underhof - Abzweigung Safien

Gremium: Regierung

Quelle: dt Standeskanzlei Graubünden

Data: 29.11.2007

La regenza s'engascha per la constituziun e per la domiciliaziun dal center da perscrutaziun per nanomedischina CSEM a Landquart

Il chantun Grischun sustegna la domiciliaziun definitiva e la constituziun d'in center da perscrutaziun per nanomedischina a Landquart. Quai è il center svizzer d'electronica e da microtecnologia SA (CSEM). Sin fundament da la lescha per promover il svilup economic en il chantun Grischun ha la regenza garantì contribuziuns da promoziun al CSEM.

Il CSEM cun sedia a Neuchâtel è vegnì fundà l'onn 1984. D'in institut da perscrutaziun da l'industria d'uras è el sa transfurmà en ina cumbinaziun da perscrutaziun e da svilup ed ha obtegnì renum internaziunal, cunzunt per la transmissiun da savida or da la perscrutaziun da basa en la realisaziun industriala.

Il center da perscrutaziun ch'è vegnì planisà dal CSEM e che vegn a s'occupar en spezial da la nanomedischina, duai vegnir domicilià definitivamain a Landquart, suenter che la fasa da test è terminada cun success. Igl è previs ch'il center da perscrutaziun survegnia ulteriuras prestaziuns da sustegn dal maun public a partir da l'onn 2012 er suenter la fasa da constituziun. La regenza parta dal fatg che la domiciliaziun definitiva dal center da perscrutaziun vegnia ad avair in grond niz per l'entira Val dal Rain alpin e per l'entira regiun. Ultra da porscher 35 fin 45 plazzas da lavur fitg qualifitgadas per la perscrutaziun en il center, vegnan qua er instruidas spezialistas e spezialists per l'industria regiunala, ed i vegn sviluppada ina nova auta tecnologia directamain al lieu. Plinavant augmenta il renum internaziunal dal CSEM la schanza ch'i vegnian a sa domiciliar ulteriuras firmas d'auta tecnologia en la regiun. Il center vegn sustegnì er da la regenza dal principadi da Liechtenstein.

La realisaziun da la NGF en il Grischun entra en vigur sco planisà il cumenzament da l'onn 2008

Perquai ch'il cussegl federal metta en vigur per il 1. da schaner 2008 tut ils relaschs che stattan en connex cun la nova concepziun da la gulivaziun da finanzas e da la repartiziun da las incumbensas (NGF), po la NGF vegnir introducida e realisada er en il chantun Grischun tenor plan e confurm a las reglas. La regenza grischuna ha perquai concludì da metter en vigur per il 1. da schaner 2008 la lescha generala per realisar la NGF en il Grischun ch'il cussegl grond ha approvà ils 18 d'avrigl 2007. Il termin da referendum è scadì il 1. d'avust 2007 senza ch'i saja vegnì fatg in tal.

En connex cun la realisaziun da la NGF en il chantun Grischun ha la regenza ultra da quai revedì u redigì da nov sis ordinaziuns. Da nov èn vegnidas relaschadas l'ordinaziun per promover l'integraziun da persunas creschidas cun impediments sco er l'ordinaziun davart la scolaziun speziala. Revedidas èn vegnidas las disposiziuns executivas tar la lescha chantunala davart las prestaziuns supplementaras, las disposiziuns executivas tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna, l'ordinaziun davart las vias dal chantun Grischun sco er l'ordinaziun davart il traffic public.

La NGF è la refurma federalistica la pli gronda dapi ch'il stadi federal exista. La gulivaziun da finanzas vegn rinforzada e differentas incumbensas tranter la confederaziun ed ils chantuns vegnan detretschadas. Il chantun grischun survegn cleramain dapli meds finanzials che n'èn betg liads vi d'intents specifics ed uschia er dapli libertad d'agir.

Tschernì il cussegl da la fundaziun grischuna per innovaziun, svilup e perscrutaziun

Sco commembras e sco commembers dal cussegl da fundaziun da la fundaziun grischuna per innovaziun, svilup e perscrutaziun ha la regenza elegì prof. dr. Roman Boutellier, Oberegg, Bettina Plattner-Gerber, Zuoz, prof. dr. Peter Rieder, Greifensee, dr. Johannes Randegger, Bettingen, sco er dr. Ruedi Minsch, Tumein. Sco president dal cussegl da fundaziun è vegnì nominà prof. Boutellier. El è professer per tecnologia ed innovaziun al departement of management, technology and economics da la scola politecnica federala (SPF) da Turitg. La fundaziun ch'è dotada cun 30 milliuns francs dals retgavs extraordinaris da la banca chantunala grischuna vegn a cumenzar cun sia activitad il schaner 2008. La finamira da la fundaziun è quella da rinforzar e da sviluppar vinavant il Grischun sco lieu economic, sco lieu da scolaziun e sco lieu da perscrutaziun, e quai ensemen cun interpresas da l'economia e cun autras instituziuns.

La regenza gratulescha a las participantas ed als participants dals campiunadis mundials da mastergns en il Giapun

La regenza grischuna ha gratulà als trais participants dal Grischun per lur success als 39avels campiunadis mundials da mastergns 2007 en il Giapun. Sco tschentaplattas ha Mirko Tschenett da Müstair gudagnà ina medaglia d'aur. Il predicat "excellent" han survegnì Marco Petschen, Trun, sco vernischader d'autos, sco er Diego Poltera, Tinizong, sco fresader CNC. En las gratulaziuns renviescha la regenza a questas prestaziuns excellentas che fan resortir il sistem dual da la furmaziun professiunala e ch'èn da gronda impurtanza per l'economia. Che er ina scola pitschna ademplescha las pretensiuns ad ina scolaziun moderna, cumprova il resultat grondius da Mirko Tschenett che ha frequentà la scola industriala Val Müstair da l'utilitad publica da la Val Müstair. Quai è numnadamain la scola professiunala la pli pitschna da la Svizra.

La lescha davart la furmaziun professiunala e davart purschidas da furmaziun cuntinuanta vegn messa en vigur per il cumenzament da l'onn nov

La lescha chantunala davart la furmaziun professiunala e davart purschidas da furmaziun cuntinuanta vegn messa en vigur per il 1. da schaner 2008. Quai ha concludì la regenza grischuna. Il cussegl grond aveva approvà la lescha ils 17 d'avrigl 2007. Il termin per il referendum facultativ è scadì il 1. d'avust 2007 senza ch'i saja vegnì fatg in tal. Cun questa lescha vegn realisada sin plaun chantunal la nova legislaziun federala davart la furmaziun professiunala. Quest relasch serva dentant er a realisar la nova concepziun da la gulivaziun da finanzas e da la repartiziun da las incumbensas (NGF).

Relaschà in'ordinaziun tar la lescha federala davart ils profils dal DNA

La regenza grischuna ha relaschà in'ordinaziun tar la lescha federala davart ils profils dal DNA. Quella entra en vigur il 1. da schaner 2008. Quai è necessari pervia da la lescha federala davart l'utilisaziun dals profils dal DNA en la procedura penala e per identifitgar persunas nunenconuschentas u sparidas ch'è entrada en vigur il 1. da schaner 2005. En l'ordinaziun vegn determinà d'ina vart il post chantunal che annunzia, cur che profils ston vegnir stizzads. Questa incumbensa surpiglian ils servetschs per la tecnica criminala da la polizia chantunala dal Grischun. Da l'autra vart vegnan determinads ils posts responsabels e las autoritads che mainan las proceduras e che ston annunziar al post central, cur ch'ils profils correspundents ston vegnir stizzads.

Relaschà l'ordinaziun tar la lescha introductiva tar l'intermediaziun da lavur e tar l'assicuranza cunter la dischoccupaziun

La regenza grischuna ha relaschà in'ordinaziun tar la lescha introductiva tar l'intermediaziun da lavur e tar l'assicuranza cunter la dischoccupaziun. Quella regla las cumpetenzas en il sectur da l'intermediaziun publica e privata da lavur. L'uffizi cumpetent è l'uffizi chantunal per industria, mastergn e lavur. Il medem mument ha la regenza relaschà in nov reglament per la cassa da dischoccupaziun. Il reglament e l'ordinaziun entran en vigur suenter l'approvaziun tras la confederaziun.

La regenza refusa l'iniziativa parlamentara per campagnas da votaziun gistas

La regenza grischuna refusa l'iniziativa parlamentara per campagnas da votaziun gistas. Cun il project per ina "lescha federala davart la cooperaziun da las partidas a la furmaziun da l'opiniun e da la voluntad dal pievel" duai vegnir stgaffida la basa legala per introducir - avant votaziuns federalas - temps d'emissiun gratuits per reclamas politicas da partidas politicas sco er per comités d'iniziativa e per comités da referendum. Sco che la regenza explitga en sia consultaziun, è ella da l'opiniun che "fairness" en campagnas da votaziun na possia betg vegnir prescritta cun ina lescha.

Approvà la renunzia d'introducir l'iniziativa populara generala

La regenza approvescha la proposta d'ina iniziativa parlamentara da renunziar a l'introducziun da l'iniziativa populara generala. Instruments da la democrazia directa stoppian esser concepids en moda simpla e transparenta, menziunescha la regenza en sia consultaziun. Igl è sa mussà che la legislaziun executiva davart la regulaziun da la procedura tar l'iniziativa populara generala è cumplitgada, nunsurvesaivla ed uschia betg chapaivla per las burgaisas e per ils burgais. Perquai che la procedura na sa lascha betg simplifitgar en moda raschunaivla, n'è l'incumbensa constituziunala pia betg realisabla. La consequenza da quai è ch'ella duai ussa vegnir retratga.

Da vischnancas e da regiuns

- Aglomeraziun da Cuira: Las adattaziuns dal plan directiv chantunal 2000 (PDChant) che ston vegnir fatgas en ils secturs "abitadi" e "traffic" pervia dal program da l'aglomeraziun da Cuira vegnan concludidas e decleradas sco liantas per las autoritads dal chantun Grischun.

- San Vittore: Premettend che la finanziaziun totala reusseschia, vegn garantì a la vischnanca da San Vittore in credit d'agid d'investiziun senza tschains da la confederaziun dad 1'000'000 francs per la segunda etappa da l'avertura da la zona industriala da San Vittore. Il chantun paja ina contribuziun da maximalmain 168'339 francs.

- Mesauc: Premettend che la finanziaziun totala reusseschia, vegn garantì a la vischnanca da Mesauc in credit d'agid d'investiziun senza tschains da la confederaziun da 460'000 francs per construir la nova patinera artifiziala dal center sportiv San Bernardino. Il chantun paja ina contribuziun da maximalmain 77'436 francs.

- Vaz: A la vischnanca da Vaz vegn garantì in credit d'agid d'investiziun senza tschains da la confederaziun da 440'000 francs per engrondir il stgaudament da la corporaziun da chalur "Dieschen". Il chantun paja ina contribuziun da maximalmain 74'069 francs.

Contribuziuns chantunalas a differentas instituziuns

- Südostschweiz radio/TV SA: A la Südostschweiz radio/TV SA vegn garantida ina contribuziun da 326'000 francs per l'infrastructura da derasaziun da radio grischa. La premissa è che la finanziaziun totala reusseschia e che la concessiun dal departament federal per ambient, traffic, energia e communicaziun vegnia resguardada sco er ch'ils projects pertutgads vegnian approvads da l'uffizi federal da communicaziun.

- Südostschweiz newmedia SA: A la Südostschweiz NewMedia SA vegn garantida ina contribuziun chantunala unica da maximalmain 69'750 francs per realisar l'emprima fasa dal project da cooperaziun "graubuendenTV.com". Il project ch'è ina cooperaziun intermanaschiala da la tele Südostschweiz, da la Südostschweiz NewMedia SA, da Grischun vacanzas, da la scola auta da tecnica ed economia da Cuira e da la viafier retica ha l'intent da producir contribuziuns da video turisticas multimedialas per la plattafurma turistica dal Grischun sin l'internet.

- Teater da figuras Arcas, Cuira: Per ses program da l'onn 2008 survegn il teater da figuras Arcas, Cuira, ina contribuziun chantunala en l'autezza da 20'000 francs.

- Tom da funtaunas da dretg da la "lia da las diesch dretgiras": A la fundaziun da funtaunas da dretg da la societad svizra da giuristas e da giurists vegn admessa ina contribuziun da 10'000 francs per la stampa dal tom da funtaunas da dretg da la "lia da las diesch dretgiras".

Projects da vias

La regenza ha approvà totalmain 665'000 francs per construir e per sanar ils suandants trajects da vias:

- via naziunala A13: augment da la segirezza en il tunnel d'Isla Bella.

- via sursilvana da la vart dretga dal Rain: lavurs d'impressari Underhof - bifurcaziun Stussavgia

Gremi: regenza

Funtauna: rg chanzlia chantunala dal Grischun

Data: 29.11.2007